โบรกฯเชียร์ “ซื้อ” PRM เป้า 9.30 บ. มองกำไร Q2 นิวไฮ จ่ออัพประมาณกำไรปี 63
โบรกฯเชียร์ “ซื้อ” PRM เป้า 9.30 บ. มองกำไร Q2 นิวไฮ จ่ออัพประมาณกำไรปี 63
23 ก.ค. 2563

บริษัทหลักทรัพย์ เมย์แบงก์ กิมเอ็ง (ประเทศไทย) เปิดเผยในบทวิเคราะห์ แนะนำ “ซื้อ” หุ้นบริษัท พริมา มารีน จำกัด (มหาชน) หรือ PRM ในราคาเป้าหมาย 9.30 บาทต่อหุ้น
ทั้งนี้ ฝ่ายวิจัยประเมินทิศทางผลกำไรที่คาดจะทำสถิติใหม่อีกครั้งในไตรมาส 2/63 กำลังสะท้อนว่าในปี 2563 PRM มีแนวโน้มจะทำได้ดีกว่าที่มองไว้ราว 5-10% โดยฝ่ายวิจัยจะทบทวนประมาณการอีกครั้งหลังแผนปรับกองเรือในช่วงครึ่งหลังของปี 63 ได้ข้อสรุปชัดเจน
โดยปัจจุบัน PRM ซื้อขายที่ P/E20F ที่ 17.7 เท่า ต่ำกว่าค่าเฉลี่ยย้อนหลัง 3 ปีที่ราว 18% ขณะที่ EPS growth ขยายตัวน่าพอใจที่ระดับ 24% ทำให้สถานะของ PRM ยังคง Undervalue ดังนั้นคงคำแนะนำ “ซื้อ” ราคาเหมาะสม 9.30 บาทต่อหุ้น อิง DCF (WACC 12.0%, g 2.0%)
ทั้งนี้คาดว่า PRM จะทำกำไรสุทธิในไตรมาส 2/63 ได้ที่ 427 ล้านบาท ขยายตัว 60% จากไตรมาสก่อน และ 51% เทียบกับช่วงเดียวกันของปีก่อน จะทำได้ดีทุกบรรทัด รายได้คาดทะลุ 1.6 พันล้านบาท เพิ่มขึ้น 7% เทียบกับไตรมาสก่อน และ +27% เทียบกับช่วงเดียวกันของปีก่อน หลักๆ มาจากการปรับราคาให้บริการกลุ่มเรือ FSU ขึ้นเฉลี่ย 20% ซึ่งด้วยความที่เป็นหน่วยงานที่ให้มาร์จิ้นสูง และมีสัดส่วนรายได้กว่า 47% ของรายได้รวม
และคาดจะส่งกำไรขั้นต้นเข้ามาถึง 69% ของภาพรวมไตรมาส 2/63 (vs 62% ไตรมาสก่อน และ 52% ในปี 2562)  เราคาดว่าอัตรากำไรขั้นต้นจะดีดขึ้นเป็น 37.8% จาก 33.3% ในไตรมาสก่อน และ 31.7% ในปีก่อนอีกด้วย ซึ่งทิศทาง Margin expansion แบบนี้ จะพบในทุกๆอัตรากำไรของบริษัท โดยเฉพาะอัตรากำไรจากการดำเนินงาน (EBIT margin) ที่จะขยายตัวแรงมากเป็น 44.0% จาก 34.6% ปีก่อน อันเนื่องมาจากการได้ประโยชน์จากขนาด (Economies of scale)
อย่างไรก็ตาม หากประมาณการเราถูกต้อง กำไรในช่วงครึ่งแรกของปีจะคิดเป็น 56% ของประมาณการทั้งปี ทำให้มีแนวโน้มว่าอาจต้องปรับประมาณการขึ้น อย่างไรก็ดีเราต้องพิจารณาถึงแผนการปรับกองเรือในช่วงครึ่งปีหลังด้วย ซึ่งในเบื้องต้น ผู้บริหารเผยถึงแผนการจัดหาเรือ Domestic tanker 1 ลำ และ เรือ FSU 1 ลำ แต่กำลังพิจารณาการปลดระวางเรือ FSO บางลำ โดยเราจะทบทวนประมาณการอีกครั้งหลังการประชุมนักวิเคราะห์ ระหว่างนี้
 